[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "En Brazilo, fotistoj transformas sian domon en senlumejon kaj registras la vivon en hejmizoliteco"}, {"text_idx": "#000008", "text": "Same kiel multaj brazilanoj, Bruno Alencastro, 35-jarag\u0302a direktoro pri fotografio, devis pasigi la kvarantenon [eo] en apartamento, kiun li kundividas kun sia edzino kaj hundo en Rio-de-J\u0302aneiro [eo] dum la pandemio kau\u0306zita de la nova kronviruso [eo]."}, {"text_idx": "#000011", "text": "Bruno rigardis tra la fenestro el sia hejmo. \u201cMi c\u0302irkau\u0306rigardis kaj sentis min kulpa pro tio ke mi ne dokumentis c\u0302i tiun momenton. Sed samtempe, kiel mi povintis registri tion en sekura maniero?\u201d, li diris en Skype-konversacio kun Global Voices [eo, Tutmondaj Voc\u0302oj]."}, {"text_idx": "#000012", "text": "Kvankam fotado multe evoluis en la lastaj jardekoj, la principo restas la sama: fotilo estas nenio pli ol malhela skatolo kun malgranda lumenigaj\u0302o, permesanta kapti la bildon per fotosentema materialo \u2013 cifereca sensilo au\u0306 fotografia papero."}, {"text_idx": "#000013", "text": "\u201cKaj se mi transformus mian c\u0302ambron en senlumejon?\u201d, Bruno diris. Per bruna papero kaj glubendo, li kovris la fenestron de la salono. Post kelkaj provoj, li malfermis truon kun samgranda diametro kiel la glubenda bobeno, kaj jen g\u0302i: la strato, kiu s\u0302ajnis tiel malproksima, estis ene de la domo. Sur la muro fronte al la fenestro estis renversita projekcio de la arboj kaj de la najbara konstruaj\u0302o, transpas\u0302ante la limojn de la kvar muroj de la log\u0302ejo."}, {"text_idx": "#000015", "text": "Sub la truo, tra kiu la lumo eniris, Bruno poziciigis sian profesian fotilon. Li vokis sian edzinon, Greyce Vargas, 35-jarag\u0302an, kaj la hundon Arnaldo. Li registris momenton de la tri personoj c\u0302etable en la salono, bildon sur kiu la projekcio de la strato estis supermetita [vidu c\u0302i-suban foton, ndlr]."}, {"text_idx": "#000017", "text": "\u201cMi komprenis, ke krom la estetika aspekto, tie ankau\u0306 estis io tre potenca, io, kio komunikis kun homoj pro la signifo [de la bildo, ndlr] kaj la momento de izoliteco, kiun multaj kundividis,\u201d li diras."}, {"text_idx": "#000018", "text": "La fotisto tiam decidis afis\u0302i la rezulton en sia Instagram-profilo kaj invitis 12 aliajn geamikojn kaj gekolegojn fari la samon."}, {"text_idx": "#000019", "text": "\u201cNi havis materialon kongruan kun 13 fotoj de homoj en diversaj lokoj. Mi pensis pri homoj, kiuj log\u0302as en malsamaj kuntekstoj, periferie, centre, en la familio, sole ... Mi konfesas, ke, komence, mi ec\u0302 ne pensis, ke homoj konsentus.\u201d"}, {"text_idx": "#000020", "text": "Je lia surprizo, preskau\u0306 c\u0302iuj personoj, kiujn li kontaktis, ne nur akceptis la defion kaj kunhavigis siajn fotojn, sed ec\u0302 retumantoj ekster lia amikaro komencis spontanee sendi siajn kontribuaj\u0302ojn, el aliaj mondopartoj."}, {"text_idx": "#000021", "text": "Baldau\u0306 poste, Bruno Alencastro estis identigita c\u0302iutage en dekoj da fotoj kaj amaskomunikoloj ekster Brazilo [en] raportis pri g\u0302i. Do, li decidis oficialigi \u201cObs-cu-ra\u201d kiel kunlaboran projekton, farante filmeton [pt, subtekstoj en la angla] en kiu li donas konsilojn pri kiel plej bone konstrui sian propran senluman kameron [eo, senlumejon, ndlr]."}, {"text_idx": "#000026", "text": "Leo Savaris, 37-jarag\u0302a, estas izolita hejme kun sia filo kaj edzino, en Novo Hamburgo (eo, Rio Grande do Sul). En la bildo, la familio pripensas la novan rutinon, nun c\u0302iam kune, sub la projekcio de la strata bildo sur la dormc\u0302ambraj muroj. Foto de Leo Savaris, per Obs-cu-ra. Uzata kun permeso."}, {"text_idx": "#000030", "text": "Caroline Muller estas fotistino kaj dancistino en Sa\u0303o Leopoldo (eo, Rio Grande do Sul). S\u0302i estas izolita hejme kun sia koramiko, kiu estas medicina studento kaj laboras c\u0302e la frontlinioj de la batalo kontrau\u0306 KOVIM-19. Foto de Caroline Muller per Obs-cu-ra. Uzata kun permeso."}, {"text_idx": "#000034", "text": "Arto kaj kulturoBona novaj\u0302oCivitanaj komunikilojFotografioIdeojCOVID-19"}, {"text_idx": "#000036", "text": "Tiuj fotoj montras la historion de la \u2018rusaj dometoj\u2019 en Havano, Kubo"}, {"text_idx": "#000041", "text": "Montaraj judoj: rigardo al la vivo de unu el la minoritatoj en Azerbajg\u0302ano"}]